Леополд VI участва в испанската Реконкиста и в два кръстоносни похода - в Албигойския през 1212 и в Петия през 1217 г. Когато си тръгва от Ориента след две години служба, оставя огромна сума на тевтонците. Подобно на своите предшественици, Леополд VI се опитва да развие феодалната система и стопанството с основаването на манастири. Най-важна основа на това начинание е Лилиенфелд в Долна Австрия по долината на река Трайзен, където след смъртта си Леополд бива погребан. Освен това той усърдно подкрепя тогава много модерните просешки ордени на францисканците и доминиканците. Друга важна заслуга на херцог Леополд е повишаването на Енс до статут на град през 1212 и на Виена през 1221, чиято територия се увеличава почти два пъти.